55. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΕΠΙ  ΣΧΕΣΕΩΝ ΜΕΤΑ ΤΩΝ Ε.Κ. ΚΑΙ  ΣΥΓΚΟΙΝΩΝΙΩΝ Αριθ. 6670/945 της 13 Μαρτ./3 Απρ.  1980 (ΦΕΚ Β΄ 345) Περί καθορισμού ειδικών προσόντων προσλαμβανομένου προσωπικού εις θέσεις ειδικού επιστημονικού προσωπικού επί σχέσει ιδιωτικού δικαίου προς τον σκοπόν της προσαρμογής της οργανώσεως της διοικήσεως του Υπουργείου Συγκοινωνιών εις τας συνθήκας αι οποίαι δημιουργούνται από την προσχώρησιν της Ελλάδος εις τας Ε.Κ. Έχοντες υπ’όψει: Την διάταξιν του άρθρ. 4 του Νόμ. 992/1979 «περί οργανώσεως των διοικητικών υπηρεσιών δια την εφαρμογήν της συνθήκης προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων» αποφασίζομεν: 1.Αι, δια της διατάξεως της παρ. 1 του άρθρ. 4 του Νόμ. 992/1979, συσταθείσαι 7 θέσεις ειδικού επιστημονικού προσωπικού επί σχέσει ιδιωτικού δικαίου, πληρούνται δια 2 πτυχιούχων ανωτάτων πολυτεχνικών σχολών (ενός μηχανολόγου μηχανικού και ενός πολιτικού μηχανικού), 2 πτυχιούχων νομικών σχολών ημεδαπών πανεπιστημίων, 2 πτυχιούχων οικονομικών τμημάτων νομικών σχολών ημεδαπών πανεπιστημίων ή της Ανωτάτης Σχολής Οικονομικών και Εμπορικών Επιστημών ή της Ανωτάτης Βιομηχανικής Σχολής ή ισοτίμων σχολών της αλλοδαπής και ενός πτυχιούχου της Παντείου Ανωτάτης Σχολής Πολιτικών Επιστημών. Σελ. 16,106(δ) Τεύχος -Σελ.  2.Η απαιτουμένη δια την πλήρωσιν των ανωτέρω θέσεων ειδίκευσις δέον ν’ ανάγεται επί αντικειμένων του Υπουργείου Συγκοινωνιών και συγκεκριμένως εις την κατασκευήν και λειτουργίαν συγκοινωνιακών μέσων, εις την οργάνωσιν και διεξαγωγήν των μεταφορών, εις την οργάνωσιν, εις την διοίκησιν, εις την λειτουργίαν και την εκμετάλλευσιν των φορέων μεταφορών και συγκοινωνιών, εις την οικονομίαν των μεταφορών και εις το δίκαιον των μεταφορών. 